Februar: Pressen og kringkastingssjef Kaare Fostervoll hisser seg opp etter den norske finalen i Melodi Grand Prix. Under sendingen er orkestermusikere, programleder Odd Grythe og jurymedlemmene iført norske skigensere. Genserne har NRK fått låne via Tekstilopplysningskontoret, men dagen før den norske finalen setter genserprodusenten inn en annonse i flere Vestlands-aviser, der de opplyser at genserne deres blir å se på fjernsynet under Melodi Grand Prix. Reklamestuntet vekker harme i fjernsynets barndom, lenge før inntoget av reklamepauser og sponsorplakater. understreker at «vi ønsker ikke reklamefjernsyn her i landet» og mener saken er et brudd på reklamereglene. Kringkastingssjef Kaare Fostervold blir også rasende og krever at genserfabrikken skal «påtales». Videre kaller kringkastingssjefen Grythe inn på teppet og ber programlederen forklare hvordan han kan la «en annonsør utnytte seg til de grader». Grythe understreker at de kun har betalt for leie av genserne, og at annonsøren har tatt seg friheter. Saken dabber ganske raskt av uten videre konsekvenser. 19. mars – NRK starter opp Skolefjernsynet. Hans Jacob Ustvedt tar over som kringkastingssjef etter Kaare Fostervoll.